‘Afrikaners het genoeg gedoen vir versoening in SA’Die Federasie van Afrikaanse Kultuurverenigine. Foto: Verskaf Die FAK se NP van Wyk Louw-sentrum het in 2016 ŉ meningspeiling gedoen as deel van ŉ nuwe projek om Afrikanerpersepsies en -menings te toets. Volgens Johan Jansen van Vuuren, woordvoerder van die FAK, het “70% van die respondente gevoel hulle het al genoeg gedoen om versoening in Suid-Afrika te bewerkstellig”. “Daar het ŉ behoefte by ons ontstaan om te weet wat Afrikaners dink van sekere kwessies in Suid-Afrika. Ons het sekere temas geïdentifiseer waaroor ons Afrikaners se menings wou toets en die eerste resultate word in hierdie verslag gepubliseer,” het hy gesê. Die volgende terugvoer is onder meer ontvang: 94% van respondente voel Afrikanerorganisasies is nodig om Afrikanerbelange te beskerm; 93% dink die ANC dwing hul vertolking van die geskiedenis op ons af; 65% is bekommerd oor ŉ toekomstige rasse-oorlog; en 24% van manlike “Millennials” (18-35 jaar) is skaam om in die openbaar te sê “Ek is ŉ Afrikaner”. Die vraelyste wat die sentrum ontvang het, is deur middel van faktoranalise ontleed, waarna sekere temas geïdentifiseer is wat in opvolgstudies verdere aandag sal geniet. Volgens Van Wyk was die doel van die opname nie om ŉ streng verteenwoordigende deel van die bevolking te betrek nie, maar eerder om relevante temas te identifiseer. Die ontleding van die terugvoer sal ingesluit word in ŉ omvattende opvolgverslag, wat in September 2017 gepubliseer word. Die huidige verslag word in twee dele beskikbaar gestel. Deel een kan nou reeds gratis afgelaai word by http://www.npvanwyklouw.org.za/publikasies/np-van-wyk-louw-sentrum-versla .